કુલીન પારેખ (મેરાન્યૂઝ, રાજકોટ): હાલ નવરાત્રી મહોત્સવમાં ખેલૈયાઓ રાસની રમઝટ બોલાવી રહ્યા છે. નવરાત્રીમાં વિવિધ રીતે ગરબે ઘુમતી બાળાઓ વિશે તો ઘણું સાંભળવા કે જોવા મળતું હોય છે. પરંતુ પડધરીના મોવૈયા ગામે માત્ર બાળાઓ જ નહીં પણ મંડપ પણ ફરતો જોવા મળે છે. તેના કરતા પણ વધુ આશ્ચર્યની વાત તો એ છે કે, આ મંડપ એક અભણ ખેડૂત એવા ભીમાભાઇ મુંગરા દ્વારા બનાવવામાં આવ્યો છે અને મોબાઈલ દ્વારા દેશના કોઈપણ ખૂણેથી તેને ફરતો ચાલુ કે બંધ પણ કરી શકાય છે.